עדנה פואה

עדנה פואה (באנגלית: Edna B. Foa; נולדה ב-1937) היא פסיכולוגית וחוקרת ישראלית-אמריקאית, פרופסור לפסיכולוגיה קלינית באוניברסיטת פנסילבניה. פיתחה את שיטת "חשיפה ממושכת" לטיפול בסובלים מפוסט טראומה וחרדה, המבוססת על טיפול התנהגותי וקוגניטיבי.

חייה 
עדנה פואה נולדה בשכונת הדר הכרמל בחיפה, לאברהם בן-יעקב, שניהל את מחלקת הביטוח של חברת "סולל בונה", ולרבקה, עקרת בית. אחיה המבוגר ממנה ב-7 שנים, , נהרג במלחמת העצמאות, במבצע מוות לפולש. עברה עם משפחתה לשכונת נווה שאנן. למדה בבית הספר הריאלי, ועם סיום הלימודים החלה ללמוד הוראה בסמינר אורנים. עם סיום לימודיה החלה לעבוד כמורה במוסד לעבריינים ברמת השרון.

בשנת 1962 קיבלה תואר ראשון בפסיכולוגיה וספרות מאוניברסיטת בר-אילן. בשנת 1970 קיבלה תואר שני בפסיכולוגיה קלינית מאוניברסיטת אילינוי, לשם עברה עם בעלה, שהיה מרצה אורח באוניברסיטה. באותה שנה קיבלה תואר דוקטור מטעם אוניברסיטת מיזורי. לאחר לימודיה עברה לאוניברסיטת טמפל בפילדלפיה.

מחקרה, העוסק בגורמים להפרעות חרדה ובטיפול בהן, זכה להשפעה רבה. היא מומחית להפרעת דחק פוסט-טראומטית, להפרעה טורדנית-כפייתית ולחרדה חברתית. תוכניתה לטיפול בנפגעות אונס נחשבת לאחת היעילות ביותר.

פרסמה ספרים אחדים וכ-200 מאמרים, והייתה ראש קבוצת העבודה להפרעת דחק פוסט-טראומטית של DSM-IV.

שיטת הטיפול שלה זוכה להצלחה רבה בארצות הברית ובישראל, והיא מחלקת את זמנה בין שתי המדינות. נמנית גם עם סגל המחלקה לפסיכולוגיה באוניברסיטה העברית בירושלים.

פואה זכתה באותות כבוד מדעיים אחדים, בין השאר: ד"ר לשם כבוד בפילוסופיה מאוניברסיטת בזל. חברות כבוד לחיים באגודה הבינלאומית לטיפולי לחץ טראומתיים, ועוד. והיא נכללת ברשימת מאה האנשים המשפיעים ביותר בעולם לשנת 2010 של המגזין "טיים".

משפחתה
במהלך לימודיה לתואר ראשון הכירה את פרופ' אריאל פואה ונישאה לו. לזוג נולדו שלוש בנות. בסוף שנות ה-80 נישאה לצ'ארלס קאהן, פרופסור לפילוסופיה יוונית.

קישורים חיצוניים

 Edna B. Foa, באתר של אוניברסיטת פנסילבניה
 
 
 
 
 עדי וייטסון, שיחה עם פרופסור עדנה פואה, 29 באוגוסט 2018, באתר "מדברים על טיפול"

הערות שוליים

פסיכולוגיות אמריקאיות
פסיכולוגיות ישראליות
פסיכולוגים ישראלים
סגל אוניברסיטת פנסילבניה
סגל האוניברסיטה העברית בירושלים: פסיכולוגיה
פסיכותרפיסטים אמריקאים
פסיכותרפיסטים ישראלים
בוגרות בית הספר הריאלי
בוגרי בית הספר הריאלי
בוגרות אורנים - המכללה האקדמית לחינוך
בוגרי אורנים - המכללה האקדמית לחינוך
בוגרות אוניברסיטת בר-אילן
בוגרי אוניברסיטת בר-אילן
בוגרות אוניברסיטת מיזורי
בוגרי אוניברסיטת מיזורי
בוגרות אוניברסיטת אילינוי באורבנה-שמפיין
בוגרי אוניברסיטת אילינוי באורבנה-שמפיין
פסיכותרפיסטיות ישראליות
פסיכותרפיסטיות אמריקאיות
ישראליות שנולדו ב-1937
ישראלים שנולדו ב-1937